इस दौरान प्रमुख उपलब्धियों में प्रधानमंत्री गरीब कल्याण योजना (पीएमजीकेपी) के अंतर्गत 7 सितंबर , 2020 तक करीब 42 करोड़ निर्धन लोगों को 68,820 करोड़ रूपए की वित्तीय सहायता , एमएसएमई सहित व्यापार के लिए बिना गारंटी के 3 लाख करोड़ रूपए का ऋण , एनबीएफसी के लिए 45 हजार करोड़ रूपए की आंशिक ऋण गारंटी योजना , एनबीएफसी/एचएफसी/एमएफआई के लिए 30 हजार करोड़ रूपए की विशेष नकदी योजना और नाबार्ड द्वारा किसानो के लिए 30 हजार करोड़ रूपए की अतिरिक्त आपातकालीन कार्यकारी पूँजी निधि योजना शामिल है।